kardosdrur/scandi-wiki huggingface dataset:
Doiransøen

Doiransøen (, Dojransko Ezero; , Límni Dhoiráni), også stavet Dojransøen  er en sø med et areal på 43,1 km2 delt mellem Nordmakedonien (27,3 km2) og Grækenland (15,8 km2).

Mod vest ligger byen Nov Dojran (Нов Дојран), mod øst landsbyen Mouries, mod nord bjerget Belasica og mod syd den græske by Doirani. Søen har en afrundet form, en maksimal dybde på 10 meter og en nord-syd længde på 8,9 km og er 7,1 på det bredeste, hvilket gør den til den tredje største sø delvist i Nordmakedonien efter Ohridsøen og Prespasøen.

Historie 
Søen lå på den sydlige linje af den makedonske front under Første Verdenskrig, og dens sydlige bred blev stedet for de forskellige kampe mellem allierede tropper og bulgarske tropper i 1916, 1917 og 1918. Der er et monument for en af kampene og to kirkegårde for græske og britiske tropper på en bakke et par hundrede meter syd for søen. Det er designet af Sir Robert Lorimer.

Økologi 
Søen er lavvandet og eutrofisk med omfattende rørskove. På grund af overforbrug af søens vand til landbrugsformål udtørrede Doiran næsten, men katastrofen blev undgået, efter at begge lande gjorde foranstaltninger for at genopbygge og opretholde vandstanden. Hyppig og kraftig nedbør i senere år hjalp også med at genoprette vandstanden i søen.

Vigtige fugleområder 
Den makedonske (vestlige) del af søen er blevet udpeget som et vigtigt fugleområde (IBA) af BirdLife International, fordi det understøtter bestande af hvidøjet and krøltoppede pelikaner og dværgskarv. Den græske (østlige) del af søen er en separat, men tilsvarende IBA.

En del af søen (2.696 ha i den nordmakedonske del) blev i 2007 udpeget til Ramsarområde.

Kilder og henvisninger 

 Commonwealth War Graves Commission artikel om Doiran Memorial

Søer i Grækenland
Søer i Nordmakedonien
Worcester Castle

Worcester Castle var en normannisk fæstning, der blev opført mellem 1068 og 1069 i Worcester, England af Urse d'Abetot på vegne af Vilhelm Erobreren. Fæstningen var et motte-and-bailey-anlæg, der lå på sydsiden af den gamle angelsaksiske by, og som gik ind på området med Worcester Cathedral. De kongelige borge var ejet af kongen og vedligeholdt på kongens vegne af udnævnte officerer. På Worcester Castle gik denne opgave i arv i den lokale Beauchamp-familie, der gav dem permanent kontrol over borgen og en anseelig magt i byen. Borgen spillede en vigtig rolle i krige i 1100- og 1200-tallet inklusive anarkiet og den første baronkrig.

I 1217 besluttede Henrik 3.s regering at bryde Beauchamps' magt og reducerede borgen militære funktion ved at give baileyen tilbage til katedralen. Uden en intakt bailey var borgen ikke længere en stærk fæstning, men den spillede dog en lille rolle i den anden baronkrig i 1260'erne.
Der var blevet opført et fængsel på borgen i 1200-tallet og det blev fortsat brugt som fængsel helt op i 1800-tallet, hvor der blev opført et nyt fængsel på nordsiden af Worcester.

Motten blev langsom ødelagt iellem 1823 og 1846. 
I dag er der intet tilbage af Worcester Castle med undtagelse af Edgar's Tower, der var portbygningen til katedralen, som blev opført oven på stedet for den tidligere indgangsbygning til borgen.

Se også 
 Liste over borge og slotte i England

Referencer 

Litteratur

Eksterne henvisninger 

Slotte i Worcestershire
Panserkrydseren Potemkin

Panserkrydseren Potemkin ( ) er en sovjetisk stumfilm fra 1925 af Sergej Eisenstein. Filmen anses som en milepæl i filmhistorien bl.a. grundet sin fortælleteknik og sin klipning og er ved flere lejligheder kåret til "Verdens bedste film".

Handling 

Filmen blev fremstillet i Sovjetunionen i 1925 og skildrer mytteriet på slagskibet Potemkim (ukorrekt benævnt panserkrydser på dansk) i 1905. Skibet var en del af Den kejserlige russiske flådes Sortehavsflåde og var placeret i den russiske (i dag Ukrainske) havneby Odessa. Mytteriet var en del af Den Russiske Revolution i 1905, hvorunder der blev gjort oprør mod zarens regime. Mytteriet blev senere af kommunisterne set som en forløber for oktoberrevolutionen i 1917.
 
Filmen viser de kummerlige vilkår, som flådens matroser levede under og skildrer deres oprør mod flådens officerer, hvor de overtager kontrollen med skibet. Oprørets leder, matros Vakulintjuk, bliver dræbt af en officer og hans lig bliver herefter lagt på lit de parade i Odessa. Matrosernes oprør opildner folkemasserne, der samles på Primorskijtrappen, hvor zarens kosakker i 1905 massakrerer folkemasserne. I en berømt scene fra filmen kører en løbsk barnevogn ned af trappen, mens kuglerne flyver om den. Scenen er senere kopieret af Brian De Palma i den amerikanske film De Uovervindelige fra 1987.

Referencer

Eksterne henvisninger 

 

Sovjetiske film fra 1925
Stumfilm fra Sovjetunionen
Film instrueret af Sergej Eisenstein
Hylton Castle

Hylton Castle er en middelalderborg i North Hylton-området af Sunderland, Tyne and Wear, England. Oprindeligt opførte familien Hilton (senere Hylton) en borg på stedet i træ kort efter den normanniske erobring af England i 1066, og i slutningen af 1300-tallet begyndte man at genopføre borgen i sten, hvilket blev færdiggjort i begyndelsen af 1400-tallet. Borgen blev kraftigt ombygget i 1700-tallet og forblev sæde for Hylton-familien indtil den sidste baron døde i 1746. Det blev gotiseret men blev forladt indtil 1812, hvor den blev renoveret af en ny ejer. Det stod tomt igen indtil 1840'erne, hvor det kortvarigt blev brugt som skole indtil det blev solgt igen i 1862. Stedet overgik til et lokal kulfirma i begyndelsen af 1900-tallet og blev overtaget af staten i 1950.

Den drives af English Heritage.
Borgens vestfacade er stadig bevaret fra den oprindelig bygning.
Borgen og dets kapel er en listed building af første grad og et Scheduled Ancient Monument.

I februar 2016 blev der annonceret planer om at omdanne borgen til en turistattraktion med £2,9 mio. fra Heritage Lottery Fund og Sunderland Council gav £1,5 mio..

Se også 
 Liste over borge og slotte i England

Referencer 

Litteratur

Eksterne henvisninger 

Slotte i Tyne and Wear
The Castle (Newcastle)

The Castle, Newcastle, eller Newcastle Castle er en middelalderborg i Newcastle upon Tyne, England, der blev bygget på stedet for en tidligere fæstning, de rhar givet byen Newcastle sit navn. Den største bevarede del af borgen består af keepet og Black Gate, der var portbygningnen.

Stedets forsvarsmæssige brug går tilbage til romerriget, hvor der stod et fort og en bebyggelse kaldet Pons Aelius (der betyder "Hadrians bro"), som vogtede en bro over floden Tyne. Robert Curthose, der var Vilhelm Erobrerens ældste søn, opførte en motte-and-bailey-fæstning i træ på stedet i 1080. Curthose byggede denne 'New Castle upon Tyne' efter han vendte tilbage fra militærkampagner mod Malcolm 3. af Skotland. Henrik 2. opførte borgens keep i sten mellem 1172 og 1177, hvor Curthose' tidligere borg stod. Henrik 3. tilføjede Black Gate mellem 1247 og 1250. Både keep og Black gate blev opført før Newcastle bymur, der blev påbegyndt i 1265, og ikke inkluderede borgen.

Keepet er en listed building af første grad og Scheduled Ancient Monument.

Se også 
 Liste over borge og slotte i England

Referencer

Eksterne henvisninger 

Slotte i Tyne and Wear
Ravensworth Castle (Tyne and Wear)

Ravensworth Castle er ruinen af en middelalderborg der står i Lamesley, Tyne and Wear, England.
Bygningen er blevet ødelagt og genopført flere gange, og det var sæde for Ravensworth baronerne, the Liddells.

Borgen er muligvis startet med det centrale tårn, der blev bygget på en eksisterende herregård omkring 1315. Der blev tilføjet flere tårnet i 1300-tallet.

Det er en listed building af anden grad og et Scheduled Ancient Monument.

Se også 
 Liste over borge og slotte i England

Referencer

Eksterne henvisninger 

Slotte i Tyne and Wear
Tynemouth Castle

Tynemouth Castle er ruinen af en middelalderborg og kloster, der ligger på et klippefremspring (kendt som Pen Bal Crag), med udsigt til Tynemouth Pier. Borgen har en voldgrav, og i klostret blev en række af de tidlige konger af Northumbria begravet.

Der vides ikke meget om stedets historie, men der er fundet arkæologisk rester af to træhuse fra før år 43. Klostret blev grundlagt i 600-tallet, muligvis af Edwin af Northumbria.

Se også 
 Liste over borge og slotte i England

Referencer

Eksterne henvisninger 

Slotte i Tyne and Wear
Klostre i England
John McGinn

John McGinn (født d. 18. oktober 1994) er en skotsk professionel fodboldspiller, som spiller for Premier League-klubben Aston Villa og Skotlands landshold.

Klubkarriere

St. Mirren 
McGinn begyndte sin karriere hos St. Mirren, og gjorde sin professionelle debut den 20. oktober 2012. Han var med til at vinde den Skotske Liga Cup i 2012-13 sæsonen.

McGinn blev i april 2015 seriøst skadet til træning, efter at han blev ramt i låret af en skarp pæl brugt til træning, som blev kastet hans holdkammerat Steven Thompson som en joke.

Hibernian 
McGinn skiftede i juli 2015 til Hibernian. McGinn havde succes med det samme, og spillede en vigtig rolle i at Hibernian vandt Scottish Cup for første gang i 114 år i 2015-16 sæson. 

McGinn blev kåret til årets spiller i den skotske Championship, da Hibernian rykkede op til den skotske Premiership i 2016-17 sæsonen.

Aston Villa 
McGinn skiftede i august 2018 til Aston Villa. McGinn blev hurtigt en vigtig del af Aston Villa mandskabet, og blev kåret som årets spiller på holdet efter 2018-19 sæsonen. McGinn scorede det vindene mål i oprykningsfinalen, og Villa rykkede dermed op til Premier League.

Efter at Jack Grealish forlod Villa i august 2021, blev McGinn valgt som klubbens nye viceanfører, imens at Tyrone Mings blev anfører.

Landsholdskarriere

Ungdomslandshold 
McGinn har repræsenteret Skotland på U/19- og U/21-niveau.

Seniorlandshold 
McGinn debuterede for Skotlands landshold den 29. marts 2016.

McGinn var del af Skotlands trup EM 2020.

Titler 
St Mirren

 Scottish League Cup: 1 (2012–13)

Hibernian

 Scottish Cup: 1 (2015–16)
 Scottish Championship: 1 (2016–17)

Individuelle

 SFWA International Player of the Year: 2 (2019–20, 2020–21)
 Aston Villa Player of the Season: 1 (2018–19)
 Scottish Championship Player of the Season: 1 (2016–17)

Kilder

Eksterne henvisninger 

Personer fra Glasgow
Fodboldspillere fra Skotland
Fodboldlandsholdsspillere fra Skotland
Fodboldspillere fra St. Mirren F.C.
Fodboldspillere fra Hibernian F.C.
Fodboldspillere fra Aston Villa F.C.
Deltagere ved det europæiske mesterskab i fodbold 2020
Daniel Steibelt

Daniel Gottlieb Steibelt (22. oktober, 1765 -2. oktober 1823) var en tysk pianist og komponist. Hans største værker blev skrevet i Paris og i London, og han døde i Sankt Petersborg, Rusland

Eksterne henvisninger 
 

Pianister fra Tyskland
Komponister fra Tyskland
Ivan Vasilyevitj ændrer sit erhverv

Ivan Vasilyevitj ændrer sit erhverv () er en sovjetisk film fra 1973 af Leonid Gajdaj.

Handling 
Filmen fortæller om ingeniøren Timofejev, der skabte en tidsmaskine, som et resultat af hvilken hans lejlighed var forbundet med Ivan 4. af Rusland kamre.

Referencer

Eksterne henvisninger 

 

Sovjetiske film fra 1973
Komediefilm fra Sovjetunionen
Diamantarmen

Diamantarmen () er en sovjetisk film fra 1968 af Leonid Gajdaj.

Handling 
Filmen fortæller om en kontormedarbejder og familiefar Semjon Gorbunkov, der tager på krydstogt på et skib med Gena, som skal hente diamanter i en østlig by.

Referencer

Eksterne henvisninger 

 

Sovjetiske film fra 1968
Komediefilm fra Sovjetunionen
Dramafilm fra Sovjetunionen
Gentlemen of Fortune

Gentlemen of Fortune () er en sovjetisk film fra 1971 af Aleksandr Seryj.

Handling 
Børnehavens leder minder meget om banditten, der stjal Alexander den Stores hjelm. Politiet introducerer ham for tyvene, og der begynder han at portrættere en dobbelt bandit.

Referencer

Eksterne henvisninger 

 

Sovjetiske film fra 1971
Dramafilm fra Sovjetunionen
Komediefilm fra Sovjetunionen
Belvoir Castle

Belvoir Castle er en borg og stateligt hjem i Leicestershire, England, der ligger 10 km vest for byen Grantham og 16 km nordøst for Melton Mowbray.
Den oprindelige borg på stedet blev opført umiddelbart efter den normanniske erobring af England i 1066, men den er siden blev genopført mindste tre gange. Den er sæde for David Manners, 11. hertug af Rutland (det lille county Rutland ligger 25 km mod syd for Belvoir Castle), hvis direkte mandlige arving fik sædet i 1508. Det er fortsat i hertugen af Rutlands privateje, men det er åbent for offentligheden.

Borgen ligger i den nordligste hjørne af Leicestershire og mellem Lincolnshire mod øst og Nottinghamshire mod vest og med udsigt til Vale of Belvoir mod nordvesst på grænsen til Nottinghamshire. Den er omgivet af landsbyerne Redmile, Woolsthorpe, Knipton, Harston, Harlaxton, Croxton Kerrial and Bottesford.

Antikvaren John Leland (død 1552) skrev at "borgen står på toppen af en bakke, der er stejl til alle sider, delvist naturligt og delvist fra menneskeligt arbejde." De ca 6.000 hektar ligger i hjertet af Englands besdte rævejagtsterræn, og det er udgangspunktet for Belvoir Hunt ("Duke of Rutland's Hounds"), der blev etableret i 1750.

Den bevarede del af borgen, der stammer far 1800-tallet, er en listed building af først egrad.

Se også 
 Liste over borge og slotte i England

Referencer

Eksterne henvisninger 

Slotte i Leicestershire
Leicester Castle

Leicester Castle er en borg i Leicester, Leicestershire, England. Komplekset liggre vest for Leicester City Centre, mellem Saint Nicholas Circle mod nord og De Montfort University mod syd.

Leicester Castle var en del af byens middelalderliger forsvarsværker, der blev opført oven på romerske bymure. Den blev sandsynligvis opført omkring 1070, kort efter den normanniske erobring af England i 1066 under Hugh de Grandmesnil.

De nuværende rester består af en høj, der oprindeligt var omkring 12 m høj. Derudover findes storsalen som er inkorporeret i en facade i Queen Anne Style. Borgen og Magazine Gateway er et scheduled monument.

Se også 
 Liste over borge og slotte i England

Referencer

Eksterne henvisninger 

Slotte i Leicestershire
Leicester
Kirby Muxloe Castle

Kirby Muxloe Castle, historisk også kendt som Kirby Castle, er ruinen af en befæstet herregård i Kirby Muxloe, Leicestershire, England. William, Lord Hastings, påbegyndte arbejdet med borgen i 1480 på stedet hvor en tidligere herregård havde stået. William var en af kong Edvard 4s yndlinge, og han havde fået ekstra magt og rigdom under rosekrigene. Arbejdet fortsatte hurtigt indtil 1483, hvor William blev henrettet af Richard, Hertug af Gloucesters, efter han havde eroret tronen. Hans enke fortsatte kortvarigt projektet efter hans død, men byggeriet stoppede igen og den forblev ufærdig. Dele af Kirby Muxloe Castle var beboet i en periode inden den forfaldt og blev en ruin i 1600-tallet. I 1912 overtog Commissioners of Work driften af stedet og udførte arkæologiske udgravninger. I 2000-tallet drives den af English Heritage og er åben for offentligheden.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Leicestershire
Liam Cooper

Liam David Ian Cooper (født 30. august 1991) er en britisk professionel fodboldspiller, som spiller for EFL Championship-klubben Leeds United og Skotlands landshold.

Klubkarriere

Hull City 
Cooper begyndte sin karriere med Hull City, hvor han gjorde sin professionelle debut den 26. august 2008.

Det lykkedes dog ikke Cooper at bryde igennem til Hulls førstehold, og han tilbragte majoritetens af hans tid i klubben udlånt til hold i de lavere rækker.

Chesterfield 
Cooper skiftede i november 2012 til Chesterfield på en lejeaftale. Efter at have imponeret på lån, blev aftalen gjort fast i januar 2013. Han var i 2013-14 sæsonen med til at sikre oprykning til League One, og han blev valgt til årets hold i League Two på sæsonen.

Leeds United 
Cooper fortsatte sit gode spil, og efter at have imponeret i en venskabskamp imod Leeds United, valgte Leeds at hente ham. Cooper skiftede officielt den 13. august 2014. Han etablerede sig hurtigt som en vigtig del af holdet, og trods konkurrence med andre forsvarspiller som Sol Bamba og Pontus Jansson, så spillede Cooper mere end 100 kampe i sin første 4 sæsoner i klubben.

Efter at Liam Bridcutt forlod i 2017, blev Cooper gjort til holdets nye anfører.

Cooper blev i 2018-19 sæsonen valgt til årets hold i Championship. Cooper ledte i 2019-20 sæsonen Leeds til oprykning til Premier League efter 16 år i Championship.

Da Cooper spillede sin første Premier League kamp for Leeds, satte han en rekord for længst tid gået mellem en spiller havde spillet i to Premier League kampe. Sidste gang Cooper havde spillet i en PL-kamp var med Hull City i september 2009, så der var dermed gået 10 år og 359 dage i mellemtiden.

Han spillede i september 2020 sin kamp nummer 200 for klubben.

Landsholdskarriere 
Cooper er født i England. Han kunne også vælge at repræsentere Skotland, da hans bedstefar på hans fars side kommer fra Skotland.

Ungdomslandshold 
Cooper har repræsenteret Skotland på U/17- og U/19-niveau.

Seniorlandshold 
Cooper debuterede for Skotland den 6. september 2019. Han var del af Skotlands trup EM 2020.

Titler 
Chesterfield

 Football League Two: 1 (2013–14)

Leeds United

 EFL Championship: 1 (2019–20)

Individuelle

 PFA Team of the Year League Two: 1 (2013–14)
 PFA Team of the Year Championship, 2 (2018-19, 2019-20)
 EFL  Championship Team of the Season: 1 (2018–19)

Referencer

Eksterne henvisninger 

Fodboldspillere fra England
Fodboldspillere fra Skotland
Fodboldlandsholdsspillere fra Skotland
Fodboldspillere fra Hull City A.F.C.
Fodboldspillere fra Carlisle United F.C.
Fodboldspillere fra Huddersfield Town F.C.
Fodboldspillere fra Chesterfield F.C.
Fodboldspillere fra Leeds United F.C.
Deltagere ved det europæiske mesterskab i fodbold 2020
Aleksandr Bolsjunov

Aleksandr Aleksandrovitj Bolsjunov (  ; født 31. december 1996) er en russisk langrendsløber.

Resultater

OL
 9 medaljer – (3 guld, 4 Sølv, 2 bronze)

Distance reduceret til 30 km på grund af vejret.

Referencer

Eksterne henvisninger 

Langrendsløbere fra Rusland
Langrendsløbere ved vinter-OL 2018
Langrendsløbere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske medaljevindere i langrend
Olympiske mestre fra Rusland
Olympiske sølvmedaljevindere fra Rusland
Olympiske bronzemedaljevindere fra Rusland
Baykar Bayraktar TB2

Bayraktar TB2 er en UAV (en "drone"), der fremstilles af den tyrkiske virksomhed Baykar. Bayraktar TB2 er designet til at kunne gennemføre rekognoscering og kan bevæbnes til at udføre angreb på fjendtlige styrker. UAV'en har en lang rækkevidde og kan flyve kontrolleret fra jorden eller i henhold til forudprogrammering.

Våbensystemet er blevet rost for sine egenskaber af både tyrkiske og udenlandske eksperter. Bayraktar TB2 blev benyttet med succes under krigen i Nagorno-Karabakh i 2020 og er også blevet anvendt med succes af de ukrainske styrker mod den russiske hær under Ruslands invasion af Ukraine i 2022, hvor adskillige panserkøretøjer er blevet ødelagt af systemet.

Udvikling 

Udviklingen af Bayraktar TB2 er blevet forsinket af et amerikansk forbud mod eksport af dele til programmet på grund af frygt for, at våbensystemet vil blive anvendt mod kurdere i og udenfor Tyrkiet. 

Bayraktar TB2 er en videreudvikling af Bayraktar TB1, der første gang blev leveret til den tyrkiske hær i 2011. TB2 fløj første gang i august 2014. Ifølge den britiske avis The Guardian er TB2' våbensystemer udviklet bl.a. baseret på britisk våbenteknologi. hvilket imidlertid er benægtet fra tyrkisk side. Flere rapporter dokumenterer dog, at TB2 anvender et britisk produceret våbensystem.

I 2020 blev det konstateret, at TB2 også benytter canadisk teknologi (Wescam CMX-15D), da Armenske styrker nedskød en TB2 under konflikten med Aserbajdsjan. Eksporten af det canadiske system blev herefter stoppet, og Tyrkiet valgte en anden leverandør.

Baykar har videreudviklet TB2 til en opgraderet version, TB3.

Operationel anvendelse 

TB2 benyttes af det tyrkiske militær og har været anvendt i kamp mod kurdiske styrker i Irak og Syrien.

Tyrkiet har endvidere benyttet TB2 med stor succes mod syriske regeringsstyrker under krigen i Syrien. Under en enkelt uges angreb på syriske militærkøretøjer lykkedes det TB2'erne at ødelægge 73 syriske panserkøretøjer.

TB2 benyttes endvidere flittigt af Libyens regering under den verserende (2022) borgerkrig i landet.

TB2 blev benyttet med stor succes under Aserbajdsjans konflikt med Armenien i 2020, hvor TB2'våbensystemet blev vurderet som en af de væsentligste årsager til Aserbajdsjans sejr i konflikten.

I januar 2019 købte Ukraines hær 12 tyrkiske Bayraktar TB2 og tre kontrolstationer til en samlet værdi af 69 million US$. Ukraine modtog de første TB2'ere i marts 2019 og efter succesfulde tests blev der bestilt yderligere TB2'ere til levering i 2020..

Under Ruslands invasion af Ukraine i 2022 benyttede Ukraine med succes TB2'ere mod russiske panserstyrker og forsyningsenheder.

Etiopien har under konflikten i Tigray tillige benyttet TB2-våbensystemer.

Referencer 

UAV og droner
Våben
Tyrkiet
Niels E. Bjerrum

Niels E. Bjerrum (født 1978) - uddannet cand.scient.pol (Statskundskab) samt cand.mag (Historie) fra Københavns Universitet - dansk politiker, embedsmand, gymnasielærer og musiker. Han var medlem af Københavns Borgerrepræsentation 2014-2021 for Socialdemokratiet, som han også var folketingskandidat for i 2019 i Københavns Storkreds. Kultur- og Fritidschef i Svendborg Kommune siden 2022 og samme titel i Københavns Kommune 2019-2022 samt tidligere administrationschef i Det Kongelige Teater  fra 2015-2019. Ligeledes tidligere embedsmand i Finansministeriet, Fødevareministeriet samt Kommunernes Landsforening.

Niels E. Bjerrum har været bestyrelsesmedlem i flere forskellige virksomheder og foreninger fx Trafikselskabet Movia, Pædagogernes Pensionskasse, Roskilde Festival, HOFOR, Vestforbrænding og den genopståede Midtfyns Festival. 

Desuden er han sanger og guitarist i den akustiske duo The Cowards, som blev dannet sammen med lillebror Hans Bjerrum.

Eksterne henvisninger 
 www.kk.dk
 www.facebook.com/nielsebjerrum
 YouTube kanal: https://youtube.com/@nielsbjerrumnb
 https://www.youtube.com/watch?v=3__xxF3Eh38

Politikere fra Danmark
Rosneft

PJSC Rosneft Oil Company (Росне́фть) er et russisk olie- og gasselskab. Rosneft er specialiseret i efterforskning, udvindelse, produktion, raffinering, transport og salg af olie, gas og olieprodukter. Den børsnoterede virksomhed kontrolleres af den russiske stat gennem holdingselskabet Rosneftegaz. I 2021 var virksomhedens omsætning på 122 mia. US $ og der var 334.600 ansatte i 2019. Virksomhedens hovedkvarter er i Moskva.

Rosneft blev etableret i 1993 som en statsejet russisk virksomhed og blev så indarbejdet i 1995 gennem overtagelse af en række statskontrollerede olie- og gasaktiver. Det blev Ruslands ledende olieselskab efter køb af aktiver fra det tidligere Jukos. TNK-BP blev opkøbt i 2013.

Referencer 

Olieselskaber fra Rusland
Naturgasselskaber fra Rusland